C 225/8
LT
Europos Sąjungos oficialusis leidinys
2023 6 27
29.
Kad galėtų tinkamai vykdyti OLAF reglamentu jam pavestas stebėsenos užduotis, Komitetas turi turėti galimybę laiku gauti naudingą, išsamią ir pakankamą informaciją.
Reglamento (ES, Euratomas) Nr. 883/2013 (9) naujo 15 straipsnio 1 dalyje nustatyta, kad Komitetui turėtų būti suteikta galimybė susipažinti su visa OLAF informacija ir dokumentais, kurie, jo nuomone, yra būtini jo stebėsenos ir priežiūros užduotims atlikti. 30.
Pagal dabartinę darbo tvarką, dėl kurios susitarė OLAF ir Komitetas (10), Komitetui suteikiama dalinė tiesioginė prieiga prie OLAF bylų valdymo sistemoje turimos ir užregistruotos bylų informacijos.
Visų pirma pagal darbo tvarkos taisyklių 13 straipsnio 2 dalį Komitetas turi turėti visas galimybes susipažinti su pradėtais tyrimais, trunkančiais ilgiau nei 12 mėnesių. 31.
Šiuo klausimu, kaip ir kiekvienais metais, Komitetas iš OLAF gavo informacijos apie ilgiau nei 12 mėnesių trunkančius tyrimus.
Siekdamas geriau suprasti, kodėl tam tikri tyrimai trunka ilgai, Komitetas daugiausia dėmesio skyrė OLAF tyrimams, trunkantiems ilgiau nei 36 mėnesius.
3.2.1.
Ilgiau nei 12 mėnesių trunkančių tyrimų ataskaitos, kurias Komitetas gavo 2022 m. 32.
OLAF reglamento 7 straipsnio 8 dalyje (11) reikalaujama, kad jeigu tyrimas negali būti baigtas per 12 mėnesių nuo jo pradžios, OLAF generalinis direktorius praėjus 12 mėnesių nuo tyrimo pradžios ir po to kas šešis mėnesius Priežiūros komitetui teiktų oficialias ataskaitas.
Šiose ataskaitose OLAF nurodo priežastis, dėl kurių nebaigtas tyrimas ir, kai tikslinga (12), taisomąsias priemones, kurių turi būti imtasi tyrimui paspartinti, taip pat numatomą užbaigimo terminą.
33. 2022 m. Komitetas gavo 751 OLAF ataskaitą dėl 467 atskirų tyrimų, trunkančių ilgiau nei 12 mėnesių.
54,17 proc. bylų, apie kurias pranešta, buvo nagrinėjamos ilgiau nei 24 mėnesius (1 diagrama).
OLAF vykdytų tyrimų klasifikavimas pagal sektorius pateiktas 2 diagramoje.
1 diagrama
(9) (10) (11) (12)
Su pakeitimais, padarytais Reglamentu (ES, Euratomas) 2020/2223.
Su OLAF ir OLAF Priežiūros komiteto darbo tvarkos susitarimais galima susipažinti adresu https://supervisory-committee-olaf. europa.eu/system/files/2021-10/OLAF%20SC%20WA%20signed.pdf.pdf.
Reglamento (ES, Euratomas) Nr. 883/2013 7 straipsnio 8 dalyje nustatyta: „Jei tyrimas negali būti baigtas per 12 mėnesių nuo jo pradžios, generalinis direktorius pasibaigus 12 mėnesių laikotarpiui ir po to kas šešis mėnesius Priežiūros komitetui teikia ataskaitas, kuriose nurodomos priežastys ir taisomosios priemonės, numatytos tyrimui paspartinti“.
Iš dalies keičiančiu Reglamentu (ES, Euratomas) 2020/2223 OLAF reglamento 7 straipsnio 8 dalies tekstas papildytas žodžiais „kai tikslinga“.